钦定古今图书集成/理学汇编/学行典/第070卷 > 性理大全 > 《赠林典卿归省序》王守仁
## 钦定古今图书集成/理学汇编/学行典/第070卷 > 性理大全 > 《赠林典卿归省序》王守仁

林典卿与其弟游于太学，且归，辞于阳明子曰：“元叙
尝闻立诚于夫子矣，今兹归，敢请益。”阳明子曰：“立诚。”
典卿曰：“学固尽此乎？天地之大也而星辰丽焉，日月
明焉，四时行焉，引类而言之，不可穷也；人物之富也
而草木蕃焉，禽兽群焉，引类而言之，不可尽也。夫古
之学者，殚智虑，弊精力，而莫究其绪焉；靡昼夜，极年”
岁，而莫竟其说焉；析蚕丝，擢牛毛，而莫既其奥焉，而
曰“立诚，立诚尽之矣乎？”阳明子曰：“立诚尽之矣。夫诚，
实理也。其在天地，则其丽焉者，则其明焉者，则其行焉者，则其引类而言之不可穷焉者，皆诚也。其在人
物，则其蕃焉者，则其群焉者，则其分焉者，则其引类
而言之不可尽焉者，皆诚也。是故殚智虑，弊精力，而
莫究其说也；析蚕丝，擢牛毛，而莫既其奥也。夫诚一
而已矣，故不可复有所益。益之是为二也。二则伪，故
诚不可益，不可益故至诚无息。”典卿起拜曰：“吾今乃
知夫子之教若是其要也，请终身事之，不敢复有所
疑。”阳明子曰：“子归，有黄宗贤氏者、应元忠氏者，方与
讲学于天台雁荡之”闲。倘遇焉，其遂以吾言谂之。